Næsta Sambindingarkvøldið í hesi árshálvuni verður í komandi viku. Týsdagin 14. mars hittast vit aftur á Býarbókasavninum til eitt vinarligt og opið hugnakvøld. Sólin er byrjað at kaga undan, og við henni koma uttandura upplivingar. Gestarøðarar fara at greiða frá um sínar royndir við gongutúrum, og hvussu teir á hvør sín hátt hava notið føroysku náttúruna. Hevur tú royndir av hesum slag? Kom og deil tær við okkum. Og kom og hav eitt hugnaligt kvøld saman við okkum til Sambinding í Havn. Hyggur tú eftir Filmstriben í Firefox-kaganum, skalt tú leggja til merkis, at tá Firefox verður dagførdur í mars, fer webplayarin Silverlight ikki longur at rigga. Tú kanst útseta dagføringina av Firefox á tínari teldu, men annars riggar Silverlight bara í Explorer/Edge og Safari fram til apríl. Filmstriben fær nýggjan webplayara í apríl, og hann fer at rigga í øllum vanligastu kagunum: Safari, Firefox, Explorer/Edge og Chrome. Hvat er Sambinding? Sambinding er eitt stað, har tilflytarar og” innføddir” føroyingar hugna sær saman, koma at kennast og læra av hvørjum øðrum. Øll eru vælkomin–bæði við og uttan stokkar. Vit bjóða kaffi, te og køkur. Tað er ókeypis, og tilmelding er ikki neyðug Átakið er skipað sum eitt samstarv millum Býarbókasavnið, Reyða Kross og Hvussu kunnu vit hjálpa?